|  |
| --- |
| PATVIRTINTA |
| Klaipėdos lopšelio-darželio „Pagrandukas“ direktoriaus 2022 m. gruodžio 7 d. |
| įsakymu Nr. V-74 |

**KLAIPĖDOS LOPŠELIO-DARŽELIO „PAGRANDUKAS“, KODAS 190435462,**

**2023****–2025 METŲ STRATEGINIS PLANAS**

**VEIKLOS KONTEKSTAS**

Klaipėdos lopšelio-darželio „Pagrandukas“ 2023–2025 metų strateginis planas (toliau – strateginis planas) parengtas, atsižvelgiant į šalies švietimo strategiją, Klaipėdos miesto savivaldybės 2019–2023 metų veiklos prioritetus (toliau – Savivaldybės veiklos prioritetai), patvirtintus Klaipėdos miesto savivaldybės tarybos (toliau – Savivaldybės taryba) 2019 m. liepos 25 d. sprendimu Nr. T2-247, Klaipėdos miesto savivaldybės 2022–2024 metų strateginį veiklos planą, patvirtintą Savivaldybės tarybos 2022 m. vasario 17 d. sprendimu Nr. T2-36, 2023 metų veiklos prioritetus švietimo srityje (toliau – veiklos prioritetai švietimo srityje), patvirtintus Klaipėdos miesto savivaldybės administracijos Švietimo skyriaus vedėjo 2022 m. spalio 10 d. įsakymu Nr. ŠV1-234, švietimo būklę, Klaipėdos lopšelio-darželio „Pagrandukas“ (toliau – įstaiga) bendruomenės poreikius ir įstaigos veiklą kontroliuojančių institucijų nurodymus.

Įgyvendinus strateginį planą, bus užtikrinama ikimokyklinio ir priešmokyklinio ugdymo programų įgyvendinimo kokybė, laiduojamas įstaigai skiriamų valstybinių mokymo, savivaldybės biudžeto ir įmokų už maitinimo paslaugas lėšų tikslingas panaudojimas. Strateginiame plane numatytos lėšos bus skiriamos darbuotojų darbo užmokesčiui ir kvalifikacijos tobulinimui, socialinio draudimo įmokoms, įstaigos pastato išlaikymui ir komunalinėms paslaugoms, vaikų maitinimui, remonto darbams, prekėms ir paslaugoms. Būtent šie veiksniai ir lemia įstaigos planuojamus pokyčius, reikalauja į ateitį nukreiptų planingų sprendimų.

Vadovaujantis Savivaldybės veiklos prioritetais, veiklos prioritetais švietimo srityje, įstaiga 2023–2025 metais planuoja įgyvendinti šiuos prioritetus:

1. Mokomojo turinio pritaikymas, ugdant įvairių gebėjimų turinčių ugdytinių dalykines ir asmenines kompetencijas.
2. Pasiekimų ir veiksmingos švietimo pagalbos įvairių gebėjimų vaikams teikimo gerinimas, taikant vaiko pažangos matavimo sistemą.
3. Profesinis pedagogų skaitmeninio raštingumo tobulinimas (gilinimas), naudojant informacines komunikacines technologijas (toliau – IKT) ir jas integruojant į ugdymo procesą.

Siekiant užtikrinti ugdymo paslaugų kokybę, šiuolaikinius reikalavimus atitinkančią saugią ir sveiką aplinką, įstaigoje būtina spręsti šias problemas: suremontuoti pastato fasadą, atlikti laiptinių, virtuvės remontą, atnaujinti baldus grupėse ir kabinetuose, padengti sporto aikštynuose bituminę dangą, renovuoti vandentiekį, kanalizaciją, elektros instaliaciją grupėse ir šildymo sistemas.

Strateginio plano įgyvendinime dalyvaus 23 pedagoginiai darbuotojai (direktorius, jo pavaduotojas ugdymui, logopedas, surdopedagogas, 14 ikimokyklinio ugdymo, 4 priešmokyklinio, 1 meninio ugdymo mokytojas) ir 26 nepedagoginiai darbuotojai (direktoriaus pavaduotojas, specialistas, raštinės administratorius, sandėlininkas, kiemsargis, valytojas, 4 darbininkai, 3 virėjai, 10 auklėtojų padėjėjų, 3 mokytojo padėjėjai). 10 pedagogų darbo stažas yra daugiau nei 25 metai, 6 pedagogų – nuo 15 iki 20 metų, 1 pedagogo – nuo 5 iki 10 metų, 1 pedagogo – nuo 2 iki 5 metų ir 5 pedagogų – iki 2 metų. 96 % pedagogų yra įgiję aukštąjį išsilavinimą, 3 – baigę magistrantūros studijas. 6 pedagogai turi mokytojo kvalifikacinę kategoriją, 4 yra atestuoti vyresniojo mokytojo, 9 – mokytojo metodininko ir 1 – mokytojo eksperto kvalifikacinėms kategorijoms. 3 pedagogai šiuo metu studijuoja ir neturi reikiamo pedagoginio darbo stažo, todėl jiems nesuteiktos kvalifikacinės kategorijos.

1. **TIKSLAS. Užtikrinti kokybišką ugdymo proceso organizavimą.**

Siekiant šio tikslo, svarbu užtikrinti kokybišką ugdymą(si), teikti savalaikę informacinę, konsultacinę, kvalifikacijos tobulinimo pagalbą, didinančią švietimo veiksmingumą, sudaryti sąlygas kokybiškam maitinimo organizavimui, švietimo pagalbos vaikams teikimui.

Tikslo įgyvendinimo pažanga matuojama pagal lentelėje pateiktus rezultato vertinimo kriterijus:

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2022-ųjų metų faktas | 2023-ųjų metų | 2024-ųjų metų | 2025-ųjų metų |
| 1. Vykdomos ugdymo programos atitinka valstybės nustatytus reikalavimus ir Klaipėdos miesto gyventojų poreikius, procentais | 100 | 100 | 100 | 100 |
| 2. Pedagogų, tobulinusių kvalifikaciją, dalis nuo bendro pedagogų skaičiaus, procentais | 100 | 100 | 100 | 100 |
| 3. Vaikų, dalyvavusių pažintiniuose-edukaciniuose ir saviraiškos renginiuose, dalis nuo bendro vaikų skaičiaus, procentais | 70 | 80 | 90 | 100 |
| 4. Per metus organizuotų edukacinių-kultūrinių renginių ir projektų skaičius, vienetais | 28 | 35 | 40 | 50 |
| 5. Vaikų maitinimo paslaugos atitinka teisės aktų nustatytus reikalavimus, procentais | 100 | 100 | 100 | 100 |
| 6. Planuojamų įsigyti virtuvės įrenginių skaičius, vienetais | 2 | 1 | 1 | 1 |
| 7. Vaikų, kuriems suteikta logopedinė pagalba, dalis nuo bendro vaikų skaičiaus, procentais | 26 | 30 | 30 | 30 |
| ū. Vaikų, kuriems suteikta surdopedagoginė pagalba, dalis nuo bendro vaikų skaičiaus, procentais | 4 | 5 | 5 | 5 |

**01. TIKSLĄ ĮGYVENDINANtys UŽDAVINIAI IR PRIEMONĖS:**

**01.01. Uždavinys. Sudaryti sąlygas ugdytis ir gerinti ugdymo proceso kokybę.** Įgyvendinant šį uždavinį, bus vykdomos šios priemonės:

* + 1. *Priemonė. Ugdymo proceso ir aplinkos užtikrinimas.*

Vykdant šią priemonę, bus sudarytos galimybės siekti kokybiško ugdymo proceso užtikrinimo visiems ugdytiniams, ikimokyklinio ir priešmokyklinio ugdymo programų įgyvendinimo veiksmingo, tikslingo gaunamų valstybės, savivaldybės, tėvų įmokų už paslaugas ir paramos lėšų panaudojimo. Šia priemone planuojamos lėšos 49 įstaigos darbuotojams (49,2 etato) darbo užmokesčiui, socialiniam draudimui, įstaigos pastato išlaikymui, komunalinėms paslaugoms, prekėms įsigyti. 2023 metais planuojama įstaigai skirti 4 papildomus ikimokyklinio ir priešmokyklinio ugdymo mokytojų etatus.

* + 1. *Priemonė. Darbuotojų kvalifikacijos tobulinimas ir atestacijos vykdymas.*

Vykdant šią priemonę, bus sudarytos galimybės įstaigos darbuotojams vidutiniškai 5 dienas per metus tobulinti kvalifikaciją ir 4 pedagogams atestuotis per trejus metus, vadovaujantis Klaipėdos miesto savivaldybės administracijos Švietimo skyriaus vedėjo įsakymu patvirtinta atestacijos programa.

* + 1. *Priemonė.* *Vaikų pažinimo ir saviraiškos poreikių tenkinimas.*

Vykdant šią priemonę, bus sudarytos sąlygos vaikų užimtumui, veiklos įvairovei, gebėjimų, interesų, saviraiškos poreikių tenkinimui pagal įstaigoje įgyvendinamas 3 neformaliojo vaikų švietimo programas (pažinimo ir tyrinėjimų, dailės gebėjimų ugdymo bei fizinio aktyvumo), ilgalaikius tęstinius projektus, prevencines smurto ir patyčių programas („Zipio draugai“, „Kimochis“, „Aš myliu gimtą miestą – jį Klaipėda šaukiu“, „Mūsų miesto architektai“, „Judumo savaitė“, „Judriausias darželis“, „Mėnuo be patyčių“, „Draugystės krantas“, „Pagranduko“ obuoliadienis“), kitas pažintinių-edukacinių ir kultūrinių saviraiškos renginių programas. Planuojamos lėšos (0,8 tūkst. Eur) 35 renginių organizavimui, kuriuose dalyvaus apie 150 įstaigos ugdytinių.

**01.02. Uždavinys. Teikti papildomas paslaugas.** Įgyvendinant šį uždavinį, bus vykdomos šios priemonės:

*01.02.01. Priemonė. Kokybiško vaikų maitinimo organizavimas.*

Vykdant šią priemonę, bus sudarytos sąlygos visiems įstaigą lankantiems vaikams teikti sveikatai palankų, šviežią, šiltą, vietoje pagamintą maistą. Bus organizuojamas 3 kartų maitinimas. Maisto gamyba bus vykdoma Geros higienos praktikos taisyklių, Lietuvos HN 15:2021 „Maisto higiena“ reikalavimus atitinkančioje virtuvėje. Maisto gaminimui bus naudojami saugūs ir sveiki produktai, atitinkantys maisto saugos reikalavimus. Priemonė finansuojama iš tėvų įmokų už maitinimo paslaugą Savivaldybės tarybos nustatyta tvarka. Planuojama, kad 2023 metais 50 % mokesčio už maitinimą lengvata bus taikoma 27 vaikams, o 100 % lengvata – 3 vaikams. Planuojant lėšas, numatomos šios išlaidos: 1,3 tūkst. Eur gamybinio stalo įsigijimui 2023 m., 1,7 tūkst. Eur mėsmalės įsigijimui 2024 m., 1,5 tūkst. Eur šaldymo spintos pirkimui 2025 m.

*01.02.02. Priemonė. Švietimo pagalbos vaikui teikimas.*

Vykdant šią priemonę, bus teikiama kokybiška specialioji logopedinė pagalba 50 įstaigos ugdytinių, turinčių kalbos ir kalbėjimo bei komunikacijos sutrikimų, bei specialioji surdopedagoginė pagalba 8 įstaigos ugdytiniams, turintiems klausos sutrikimų bei kochlearinių implantų naudotojams. Įstaigoje kasmet daugėja vaikų, turinčių kalbos ir komunikacijos sutrikimų, todėl 1 logopedo etato nepakanka, ir netenkinamas visų vaikų, kuriems reikalinga ši pagalba, poreikis. Taip pat įstaigoje daugėja ir vaikų, turinčių elgesio, socialinių ir psichologinių sutrikimų. Nuo 2018 metų konsultacinę ir metodinę pagalbą įstaigos pedagogams ir ugdytinių tėvams teikia Klaipėdos pedagoginės psichologinės tarnybos psichologai.

1. **TIKSLAS. Užtikrinti sveiką, saugią ir šiuolaikinius ugdymo(si) reikalavimus atliepiančią aplinką.**

Ugdymo ir ugdymosi aplinka įstaigoje higienos reikalavimus atitinka iš dalies, todėl siekiant šio tikslo įgyvendinimo, bus siekiama, kad įstaigos ugdymo sąlygos ir aplinka pilnai atitiktų higienos reikalavimus.

Tikslo įgyvendinimo pažanga matuojama pagal lentelėje pateiktus rezultato vertinimo kriterijus:

|  |  |  |  |  |
| --- | --- | --- | --- | --- |
| Rezultato vertinimo kriterijaus pavadinimas ir mato vienetas | 2022-ųjų metų faktas | 2023-ųjų metų | 2024-ųjų metų | 2025-ųjų metų |
| 1. Vykdomi teisės aktų nustatyti higienos reikalavimai, procentais | 95 | 95 | 100 | 100 |
| 2. Atnaujintų ugdymo patalpų skaičius, vienetais | 3 | 0 | 0 | 0 |
| 3. Suremontuotų bendro naudojimo patalpų (laiptinių ir virtuvės) skaičius, vienetais | 0 | 4 | 1 | 0 |
| 4. Įsigyta lauko žaidimų įrenginių, vienetais | 2 | 1 | 1 | 1 |
| 5. Įsigyta baldų, vienetais | 7 | 1 | 5 | 4 |
| 6. Įsigyta IKT, vienetais | 11 | 2 | 2 | 1 |
| 7. Renovuotų komunalinių sistemų skaičius, vienetais | 0 | 1 | 1 | 1 |

**02. Tikslą ĮGYVENDINANtys uždaviniai ir priemonės:**

**02.01. Uždavinys. Gerinti įstaigos ugdymo sąlygas ir aplinką.** Įgyvendinant šį uždavinį, bus vykdomos šios priemonės:

*02.01.01. Priemonė. Kontroliuojančių institucijų reikalavimų vykdymas.*

Vykdant šią priemonę, bus įvykdyti kontroliuojančių institucijų nurodymai. 2023 m. bus atlikti 4 laiptinių remonto darbai (50,0 tūkst. Eur), virtuvės remontas suplanuotas 2024 m. (60,0 tūkst. Eur). (Paraiška pateikta Klaipėdos miesto savivaldybės administracijai).

*02.01.02. Priemonė. Aplinkos renovavimas.*

Vykdant šią priemonę, bus įvykdyti svarbiausi įstaigos komunalinių sistemų remonto darbai (paraiškos pateiktos Klaipėdos miesto savivaldybės administracijai). 2023 m. planuojama atnaujinti nuotekų vamzdyną (120 m.), 2024 m. – sutvarkyti vidaus patalpų elektros instaliaciją, apšvietimą (460 m²) ir 2025 m. – bitumine danga padengti 405 m² sporto aikštyną.

**02.02. Uždavinys. Pritaikyti įstaigos aplinkas švietimo reikmėms.** Įgyvendinant šį uždavinį, bus vykdomos šios priemonės:

*02.02.01. Priemonė. Lauko įrengimų, inventoriaus ir baldų grupėse atnaujinimas.*

Vykdant šią priemonę, bus užtikrinta estetiška, funkcionali ir saugi ugdymosi aplinka, atnaujinti baldai, lauko įrengimai. 2023 m. numatoma įsigyti 1 vaikiškų minkštų baldų komplektą (0,7 tūkst. Eur) ir 1 smėlio dėžę su stogeliu (1,1 tūkst. Eur), 2024 m. planuojama įsigyti 5 vnt. kabineto baldų (2,0 tūkst. Eur) ir 1 smėlio dėžę su stogeliu (1,1 tūkst. Eur), 2025 m. – 4 vnt. minkštų vaikiškų baldų (1,0 tūkst. Eur) ir čiuožyklą (1,9 tūkst. Eur).

*02.02.02. Priemonė. Naujausių technologijų ir priemonių įsigijimas.*

Vykdant šią priemonę, bus įsigytos šiuolaikinius ugdymo(si) reikalavimus atliepiančios metodinės priemonės ir IKT. 2023 m. numatoma įsigyti 2 nešiojamus kompiuterius (1,5 tūkst. Eur), 2024 m. – 1 komplektą mobilios-interaktyvios įrangos ir 1 nešiojamą kompiuterį (2,6 tūkst. Eur) ir 2025 m. – 1 nešiojamą kompiuterį (0,8 tūkst. Eur). Kompiuterius planuojama naudoti vaikų ugdomajai veiklai, tai yra informacijos paieškai, eksperimentams ir tyrinėjimams.

**STRATEGINIO PLANO PRIEDAS.** 2023–2025 metų Klaipėdos lopšelio-darželio „Pagrandukas“ strateginio plano tikslų, uždavinių, priemonių, priemonių išlaidų ir produkto kriterijų suvestinė, 3 lapai.

Direktorė Kristina Valinčienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| SUDERINTA | SUDERINTA |
| Klaipėdos lopšelio-darželio „Pagrandukas“tarybos 2022 m. spalio 28 d. posėdžio protokoliniu nutarimu(protokolo Nr. 7) | Klaipėdos miesto savivaldybės administracijosŠvietimo skyriaus vedėjo 2022 m. gruodžio 7 d. įsakymu Nr. ŠV1-285 |

 Strateginio plano

priedas

**KLAIPĖDOS LOPŠELIO-DARŽELIO „PAGRANDUKAS“ 2023–2025 METŲ STRATEGINIO PLANO**

**TIKSLŲ, UŽDAVINIŲ, PRIEMONIŲ, PRIEMONIŲ IŠLAIDŲ IR PRODUKTO KRITERIJŲ SUVESTINĖ**

 **1 lentelė** (tūkst. Eur)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Veiklos plano tikslo kodas | Uždavinio kodas | Priemonės kodas | Pavadinimas | Priemonės požymis | Vykdytojas (skyrius / asmuo) | Finansavimo šaltinis | Asignavimai 2022-iesiems metams | Lėšų poreikis biudžetiniams 2023-iesiems metams | 2024-ųjų metų lėšų projektas | 2025-ųjų metų lėšų projektas | **Produkto kriterijaus** |
| Pavadinimas | planas |
| 2023-ieji metai | 2024-ieji metai | 2025-ieji metai |
| **01** | **Tikslas. Užtikrinti kokybišką ugdymo proceso organizavimą** |
| **01** | **01** | **Uždavinys. Sudaryti sąlygas ugdytis ir gerinti ugdymo proceso kokybę** |
| **01** | **01** | **01** | Ugdymo proceso ir aplinkos užtikrinimas |   | Direktorius | **SB** | 479,2 | 562,5 | 619,7 | 687,0 | Ugdomų vaikų skaičius, vnt. | 175 | 177 | 180 |
| Dirbančių nepedagoginių darbuotojų skaičius, vnt. |  20 |  20 |  20 |
|  |  | **SB (VB)** | 297,2 | 297,7 | 299,8 | 299,8 | Dirbančių pedagogų skaičius, vnt. | 21 | 25 |  25 |
| Išlaikomų pastatų skaičius, vnt. | 1 | 1 | 1 |
|   | **Iš viso:** | **776,4** | **860,2** | **919,5** | **986,8** |   |
| **01** | **01** | **02** | Darbuotojų kvalifikacijos tobulinimas ir atestacijos vykdymas |  | Direktorius, direktoriaus pavaduotojas ugdymui | **SB** | 1,0 | 1,1 | 1,1 | 1,1 | Išklausytų kvalifikacijos tobulinimo renginių skaičius, vnt. | 140 | 160 | 160 |
| **SB (VB)** | 1,4 | 1,4 | 1,4 | 1,4 | Darbuotojų, tobulinusių kvalifikaciją, skaičius, vnt. | 40 | 40 | 40 |
| Besiatestuojančių pedagogų skaičius, vnt. | 2 | 0 | 2 |
| **Iš viso:** | **2,4** | **2,5** | **2,5** | **2,5** |  |
| **01** | **01** | **03** | Vaikų pažinimo ir saviraiškos poreikių tenkinimas |   | Direktoriaus pavaduotojas ugdymui  | **SB (VB)** | 0,8 | 0,8 | 0,8 | 0,8 | Dalyvavusių vaikų skaičius, vnt. | 150 | 150 | 150 |
| Organizuotų renginių skaičius, vnt. | 35 | 40 |  50 |
| **Iš viso:** | **0,8** | **0,8** | **0,8** | **0,8** |  |
| **01** | **01** | **Iš viso uždaviniui:** | **779,6** | **863,5** | **922,8** | **990,1** |   |   |   |   |
| **01** | **02** | **Uždavinys. Teikti papildomas paslaugas** |
| **01** | **02** | **01** | Kokybiško vaikų maitinimo organizavimas |   | Direktorius   | **SB** | 6,4 | 7,1 | 7,6 | 7,6 | Maitinamų vaikų skaičius, vnt. | 175 | 177 | 180 |
| **SB(SP)** | 94,5 | 103,7 | 103,3 | 103,5 | Patvirtintas virėjų etatų skaičius, vnt. | 3 | 3 | 3 |
| **SB(SP)** | 3,0 | 1,3 |  1,7 | 1,5 | Įsigytų virtuvės ir virtuvėlių įrengimų skaičius, vnt. |  1 | 1 |  1 |
|   | **Iš viso:** | **103,9** | **112,1** | **112,6** | **112,6** |   |
| **01** | **02** | **02** | Švietimo pagalbos vaikui teikimas |   | Direktoriaus pavaduotojas ugdymui, logopedas, surdopedagogas    | **SB** | 20,1 | 27,7 | 27,7 | 27,7 | Vaikų, kuriems teikta surdopedagogo pagalba, skaičius, vnt. | 8 | 8 | 8 |
| **SB****(VB)** | 26,6 | 28,4 | 28,4 | 28,4 | Vaikų, kuriems teikta logopedo pagalba, skaičius, vnt.  | 50 | 50 | 50 |
| Nustatytas pagalbos specialistų etatų skaičius, vnt. | 2 | 2 | 2 |
| Nustatytas mokytojo padėjėjų etatų skaičius, vnt. | 3 | 3 | 3 |
| **Iš viso:** | **46,7** | **56,1** | **56,1** | **56,1** |  |
| **01** | **02** | **Iš viso uždaviniui:** | **150,6** | **168,2** | **168,7** | **168,7** |   |   |   |   |
| **01** | **Iš viso tikslui:** | **930,2** | **1031,7** | **1091,5** | **1158,8** |   |   |   |   |
| **02** | **Tikslas. Užtikrinti sveiką, saugią ir šiuolaikinius ugdymo(si) reikalavimus atliepiančią aplinką** |
| **02** | **01** | **Uždavinys. Gerinti įstaigos ugdymo sąlygas ir aplinką** |
| **02** | **01** | **01** | Kontroliuojančių institucijų reikalavimų vykdymas |   | Direktorius, direktoriaus pavaduotojas  | **SB**  | 0,0 | 50,0 | 0,0 | 0,0 | Suremontuotų laiptinių skaičius, vnt.  |  4 | 0  |  0  |
|   | 0,0 | 0,0 | 60,0 | 0,0 | Virtuvės remontas, vnt. | 0 | 1 | 0 |
| **Iš viso:** | **0,0** | **50,0** | **60,0** | **0,0** |  |
| **02** | **01** | **02** | Aplinkos renovavimas |   | Direktorius, direktoriaus pavaduotojas  | **SB**  | 0,0 | 60,0 | 0,0 | 0,0 | Atnaujinto nuotekų vamzdyno skaičius, m. | 120  |  0 |  0 |
|  |  |  | 0,0 | 0,0 | 16,0 | 0,0 | Vidaus patalpų elektros instaliacija ir apšvietimas, m². | 0 | 460 | 0 |
|  |  |  | 0,0 | 0,0 | 0,0 | 12,2 | Sporto aikštyno bituminės dangos plotas, m². | 0 | 0 | 405 |
|  |  |  | **Iš viso:** | **0,0** | **60,0** | **16,0** | **12,2** |  |
| **02** | **01** | **Iš viso uždaviniui:** | **0,0** | **110,0** | **76,0** | **12,2** |  |  |  |  |
| **02** | **02** | **Uždavinys. Pritaikyti įstaigos aplinkas švietimo reikmėms** |
| **02** | **02** | **01** | Lauko įrengimų, inventoriaus ir baldų grupėse atnaujinimas |  | Direktoriaus pavaduotojai | **SB** | 0,0 | 1,1 | 1,1 | 1,9 | Įsigytų lauko žaidimų įrenginių skaičius, vnt. | 1 | 1 | 1 |
| 1,8 | 0,7 | 2,0 | 1,0 | Atnaujintų baldų skaičius, vnt. | 1 | 5 | 4 |
| **Iš viso** | 1,8 | 1,8 | 3,1 | 2,9 |  |
| **02** | **02** | **02** | Naujausių technologijų ir priemonių įsigijimas |  | Direktoriaus pavaduotojai | **SB** | 3,5 | 1,5 | 0,8 | 0,8 | Įsigytų kompiuterių skaičius, vnt. | 2 | 1 |  1 |
| 0,0 | 0,0 | 1,8 | 0,0 | Įsigytos mobilios-interaktyvios įrangos skaičius, vnt. | 0 | 1 | 0 |
| **Iš viso:** | **3,5** | **1,5** | **2,6** | **0,8** |  |
| **02** | **02** | **Iš viso uždaviniui:** | **5,3** | **3,3** | **5,7** | **3,7** |  |  |  |  |
| **02** | **Iš viso tikslui:** | **5,3** | **113,3** | **81,7** | **15,9** |   |   |   |   |
| **01** | **Iš viso veiklos planui:**  | **935,5** | **1145,0** | **1173,2** | **1174,7** |   |

**2 lentelė**

**FINANSAVIMO ŠALTINIŲ SUVESTINĖ**

|  |  |  |  |  |
| --- | --- | --- | --- | --- |
| **Finansavimo šaltiniai** | Asignavimai 2022-iesiems metams | Lėšų poreikis biudžetiniams 2023-iesiems metams | 2024-ųjų metų lėšų projektas | 2025-ųjų metų lėšų projektas |
| **SAVIVALDYBĖS LĖŠOS, IŠ VISO:** | **935,5** | **1035,0** | **1097,2** | **1162,5** |
| Savivaldybės biudžeto lėšos **SB** | 512,0 | 601,7 | 661,8 | 727,1 |
| Apyvartos lėšų likutis **SB(L)** | 0,0 | 0,0 | 0,0 | 0,0 |
| Savivaldybės biudžeto apyvartos lėšos ES finansinės paramos programų laikinam lėšų stygiui dengti **SB(ESA)** | 0,0 | 0,0 | 0,0 | 0,0 |
| Savivaldybės aplinkos apsaugos rėmimo specialiosios programos lėšos **SB(AA)** | 0,0 | 0,0 | 0,0 | 0,0 |
| Savivaldybės aplinkos apsaugos rėmimo specialiosios programos lėšų likutis **SB(AAL)** |  |  |  |  |
| Specialiosios programos lėšos (pajamos už atsitiktines paslaugas) **SB(SP)** | 97,5 | 105,0 | 105,0 | 105,0 |
| Valstybės biudžeto specialiosios tikslinės dotacijos lėšos **SB(VB)** | 326,0 | 328,3 | 330,4 | 330,4 |
| Vietinės rinkliavos lėšos **SB(VR)** | 0,0 | 0,0 | 0,0 | 0,0 |
| Gautinos lėšos iš kitų savivaldybių atsiskaitymui už atvykusius mokinius **SB(MK)** | 0,0 | 0,0 | 0,0 | 0,0 |
| Paskolos lėšos **SB(P)** | 0,0 | 0,0 | 0,0 | 0,0 |
| Savivaldybės privatizavimo fondo lėšos **PF** | 0,0 | 0,0 | 0,0 | 0,0 |
| **KITI ŠALTINIAI, IŠ VISO:** | **3,0** | **2,5** | **2,5** | **2,5** |
| Europos Sąjungos paramos lėšos **ES** | 0,0 | 0,0 | 0,0 | 0,0 |
| Kelių priežiūros ir plėtros programos lėšos **KPP** | 0,0 | 0,0 | 0,0 | 0,0 |
| Klaipėdos valstybinio jūrų uosto direkcijos lėšos **KVJUD** | 0,0 | 0,0 | 0,0 | 0,0 |
| Valstybės biudžeto lėšos **LRVB** | 0,0 | 0,0 | 0,0 | 0,0 |
| Privalomojo sveikatos draudimo fondo lėšos **PSDF** | 0,0 | 0,0 | 0,0 | 0,0 |
| Kiti finansavimo šaltiniai **Kt** | 3,0 | 2,5 | 2,5 | 2,5 |
| **IŠ VISO:** | **938,5** | **1037,5** | **1099,7** | **1165,0** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_